text: Не забываем і пра пасажыраў. Сёння значна ўзмацнілі работу па ахопу Ракаўскай і Івянецкай зон маршрутным рухам. Дадаткова ўведзены 2 рэйсы, якія звязваюць гэтыя населеныя пункты з Мінскам. У недалёкім будучым намерваемся набыць два асобныя аўтобусы. Кошт білетаў ужо меншы, чым у прыватнікаў, зараз працуем над тым, каб зменшыць яго яшчэ больш.
  Штогод вялікія грошы ўкладваем у добраўпарадкаванне прадпрыемства. Як і летась, працягваем работы па цеплазберажэнню – заказалі ў ААТ “Валожынская райаграпрамтэхніка” шклопакеты і ўстанавілі іх у будынках на тэрыторыі. На працягу года кацельныя працавалі выключна на мясцовых відах паліва, што дазволіла дасягнуць істотнай эканоміі энергетычных рэсурсаў.